**Lakhatási támogatáshoz szükséges igazolások listája**

A települési támogatáson belül a lakhatási támogatás a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújt hozzájárulást, melyet a „KÉRELEM” kitöltésével lehet megigényelni.

**A nyomtatványt szíveskedjenek figyelmesen, minden pontra megválaszolva kitölteni.**

**Kérjük a következő dokumentumokat a kérelemhez csatolni**:

* A kérelmező és a kérelmezővel közös háztartásban élők jövedelemigazolását, a **kérelem benyújtását megelőző hónap tekintetében**. (Nyugdíjszerű ellátásról, a **nyugdíjelszámoló lapokat**, **munkabérről** munkáltatói igazolást, - közfoglalkoztatásról közfoglalkoztatási munkaszerződést - azaz a **kérelem benyújtását megelőző hónap nettó jövedelméről szóló igazolást.** (Családi pótlékról, gyesről, gyedről, egyéb járási hivatal által folyósított ellátásról szelvényt, vagy banki számlalevelet, megállapító határozatot, munkanélküli ellátásokról megállapító határozatot);
* agasabb összegű családi pótlék, illetve fogyatékossági támogatásról szóló határozatot;
* Gyermekét egyedülállóként nevelő szülő esetén a gyermektartásdíj megállapításáról szóló okmányokat vagy a Gyámhivatal által kiállított „különélési” jegyzőkönyvet;
* 18 életévét betöltött eltartott (gyermek) esetén iskolalátogatási igazolást;
* Adásvételi szerződést, használatbavételi engedélyt vagy biztosítási kötvényt, építési engedélyt vagy műszaki leírást, tervrajzot, esetlegesen saját készítésű rajzot, az alapterületek pontos megjelölésével (amely a lakás alapterületét igazolja.);
* A tulajdon jogot igazoló okmány (adásvételi szerződés vagy tulajdoni lap, hagyatékátadó végzés, haszonélvezetről szóló szerződés);
* Lakcímkártyákat vagy régi típusú személyi igazolványokat, hatósági bizonyítványokat (mindenkinek, akinek a kérelmezővel megegyezik a bejelentett lakóhelye);
* Közüzemi számla. (Utolsó havi kommunális hulladék szállítási díj, víz- és csatornadíj;lakbér, albérleti díj, gázdíj, áramdíj);
* Szabályszerű bérleti szerződés (ha kérelmező és családja nem saját tulajdonú ingatlanban lakik). Ez esetben szükséges a tulajdonos hozzájáruló nyilatkozata, arra vonatkozólag, hogy a bérlő vegye igénybe a támogatást.

**2016.április 1. naptól az egy fogyasztási egységre jutó havi jövedelem értékhatára:**

**71.250.-Ft.**